Notum sit omnibus christicolis, tam presentibus quam futuris, quod ego Josmarus et uxor mea Aldoara, pro amore Dei et bona voluntate, donamus Deo et sanctis apostolis ejus Petro et Paulo et ad locum Cluniacum, unam calonicam et unum mansum, cum omnibus apenditiis suis, in villa Carenzolas, cum curtiferis, vi[r]chariis, vineis, campis, silvis, pratis, arboribus, aquis aquarumque decursibus, quesitum et ad inquirendum, totum cum omni integritate et omni libertate, et faciant monachi Clunienses quicquid voluerint. Qui autem eis contradixerit, anathema sit. Sunt autem hæ res sitæ in pago Ostudunensi, in agro Masaonensi, in supradicta villa. Signum Josmarus et uxor sua Aldoara, qui fieri et firmare rogaverunt. S. Durannus. S. Adalelmus. S. Johannes. S. Heldinus. S. Jospertus. S. Girbaldus. S. Grinbertus. S. Adaldrannus.